open-index/open-wikipedia-markdown huggingface dataset:
পুজা শর্মা (নেপালি অভিনেত্রী)

**পূজা শর্মা** (জন্ম ৩০ শে এপ্রিল ১৯৯২) হলেন একজন নেপালি অভিনেত্রী, চলচ্চিত্র প্রযোজক, এবং গায়িকা যিনি নেপালি বিনোদন শিল্পে তাঁর কাজের জন্য সমধিক পরিচিত। তিনি *থ্রি লাভার্স (২০১২)* চলচ্চিত্রে পার্শ্ব  অভিনেত্রী হিসাবে অভিনয়ের মাধ্যমে চলচ্চিত্রজগতে আত্মপ্রকাশ করেছিলেন। *মধুমাস*  চলচ্চিত্রে অভিনেতা আরিয়ান সিগডেলের বিপরীতে তিনি প্রধান চরিত্রে অভিনয় করেছিলেন। অঝৈ পনি ছায়াছবিতে অভিনয়ের পরে তিনি খ্যাতি ও পরিচিতি অর্জন করেছেন।

## প্রারম্ভিক জীবন
পূজা শর্মা ১৯৯২ সালের ৩০শে জুলাইয়ে নেপালের সিন্ধুপালচোক জেলায় জন্মগ্রহণ করেছিলেন।

## অভিনীত চলচ্চিত্র

* *রাম কহানী*  (২০১৮) মায়া চরিত্রে
* *[https://enepalimovie.com/sonam-topden-to-star-in-samhalincha-kahile-maan-opposite-pooja-sharma/ সম্হালিন্ছ কহিলে মন] * (২০১৯)
* *পোই পর্য়ো কালে* (২০১৯)

## তথ্যসূত্র

## বহিঃসংযোগ
* 

বিষয়শ্রেণী:১৯৯২-এ জন্ম
বিষয়শ্রেণী:নেপালি অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:নেপালি হিন্দু
বিষয়শ্রেণী:নেপালি নারী মডেল
বিষয়শ্রেণী:সিন্ধুপালচোক জেলার ব্যক্তিত্ব
বিষয়শ্রেণী:২১শ শতাব্দীর নেপালি অভিনেত্রী
বিষয়শ্রেণী:নেপালি চলচ্চিত্র অভিনেত্রী
নীতা ঢুঙ্গানা

**নীতা ঢুঙ্গানা** ( ) হলেন নেপালি চলচ্চিত্রশিল্পের সাথে যুক্ত একজন অভিনেত্রী ও মডেল। কিশোরী বয়স থেকেই তিনি নেপালি চলচ্চিত্রে কাজ শুরু করেছিলেন। তিনি ২০০৮ সালে মুক্তিপ্রাপ্ত *অজম্বেরি নাতা* চলচ্চিত্রে বড় বোনের ভূমিকায় অভিনয় করেছিলেন। নেপালি অভিনেতা জীবন লুইটেলের সাথে জনপ্রিয় নেপালি চলচ্চিত্র*নোটবুকে-*এ অভিনয় ও নাচের জন্য তিনি "গালা রাতোই গার্ল ( ) নামে পরিচিতি পেয়েছেন। চলচ্চিত্রটির দৃশ্যগ্রহণ করা হয়েছিল নেপালের ইলামে।

## অভিনীত চলচ্চিত্র

## তথ্যসূত্র

বিষয়শ্রেণী:নেপালি অভিনেত্রী
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:ভোজপুরি চলচ্চিত্র অভিনেত্রী
বিষয়শ্রেণী:নেপালি নারী মডেল
বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর নেপালি অভিনেত্রী
বিষয়শ্রেণী:নেপালি চলচ্চিত্র অভিনেত্রী
আইসিসি ক্রিকেট বিশ্বকাপ লিগ ২

**আইসিসি ক্রিকেট বিশ্বকাপ লিগ ২** হচ্ছে একটি আন্তর্জাতিক ক্রিকেট প্রতিযোগিতা, যা একদিনের আন্তর্জাতিক নিয়মে অনুষ্ঠিত হবে এবং ২০১৯ সাল থেকে শুরু হওয়া তিন-লিগ ক্রিকেট বিশ্বকাপের বাছাইপর্ব পদ্ধতির দ্বিতীয় ধাপ। সাতটি দল অংশ গ্রহণ করে এবং এর মধ্যে কোন দল সরাসরি হয় আইসিসি বিশ্বকাপ বাছাইপর্ব-এ অগ্রসর অথবা বাছাইপর্বের যোগ্যতা অর্জনের জন্য দ্বিতীয় সুযোগ হিসাবে প্লে-অফ প্রতিযোগিতায় অগ্রসর। বাছাইপর্বের দুটি দল পরবর্তী ক্রিকেট বিশ্বকাপে খেলার যোগ্যতা অর্জন করবে। লিগ ২ ও বাছাই যোগ্যতা অর্জনের প্লে-অফ হচ্ছে মূলত আইসিসি বিশ্ব ক্রিকেট লিগ চ্যাম্পিয়নশিপ ও আইসিসি বিশ্ব ক্রিকেট লিগ দ্বিতীয় বিভাগ এর পরিবর্তিত রূপ। প্রথম আসরটি ছিল ২০১৯-২২.

## আসর

## তথ্যসূত্র

## বহিঃসংযোগ
* Official website

লিগ ২
বিষয়শ্রেণী:ক্রিকেট প্রতিযোগিতার যোগ্যতা
পুষ্পা বসনেত

**পুষ্পা বসনেত** (নেপালি : पुष्पा बस्नेत) হলেন একজন নেপালি সমাজকর্মী ও উদ্যোক্তা। তিনি নেপালের কাঠমান্ডুতে অবস্থিত প্রারম্ভিক শৈশব উন্নয়ন কেন্দ্র (আর্লি চাইল্ডহুড ডেভেলপমেন্ট সেন্টার) নামের একটি অলাভজনক প্রতিষ্ঠান এবং বাটারফ্লাই হাউসের  প্রতিষ্ঠাতা/সভাপতি।  তার সংগঠনটি কারাবন্দী অভিভাবকদের সাথে কারাগারের পিছনে বাস করা বাচ্চাদের অধিকারকে আরও শক্তিশালী করতে কাজ করছে।

তিনি সিএনএন হিরোস অ্যাওয়ার্ডের জন্য মনোনীত হওয়ার পর থেকে তার প্রচেষ্টা জাতীয় এবং আন্তর্জাতিক মিডিয়ায় ব্যাপক প্রচার ও স্বীকৃতি পেয়েছে। ২০১২ সালে তিনি পুরস্কারটি জিতেছিলেন। ২০১৬ সালে তিনি 'সিএনএন সুপার হিরো অ্যাওয়ার্ড' পেয়েছেন। 

২০১২ সালে, একটি স্থানীয় সংস্থা বিভিন্ন জাতীয় এবং আন্তর্জাতিক অনুদান কর্মসূচির মাধ্যমে তার সংগঠনটির জন্য ৩,৭০,০০০ রুপি (প্রায় ৪,৬০০ ডলার) অর্থ জোগাতে সহায়তা করেছিল।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কাঠমান্ডুর ব্যক্তি
বিষয়শ্রেণী:জীবিত ব্যক্তি
বিষয়শ্রেণী:নেপালি নারী
বিষয়শ্রেণী:নেপালি সমাজকর্মী
বিষয়শ্রেণী:সেভ দ্য চিল্ড্রেন
বিষয়শ্রেণী:নেপালি হিন্দু
বিষয়শ্রেণী:নেপালি নারী সক্রিয়কর্মী
বিষয়শ্রেণী:নেপালি সক্রিয়কর্মী
বিষয়শ্রেণী:১৯৮৪-এ জন্ম
বিষয়শ্রেণী:২১শ শতাব্দীর নেপালি নারী
ডাবল ফলস ঝর্ণা

**ডাবল ফলস** বা **ত্লাবং ঝর্ণা**, বান্দরবান জেলার রুমা উপজেলায় অবস্থিত। এটি দ্বৈত ঝর্ণা কিংবা জোড়া ঝর্ণা বা ক্লিবুং খাম নামেও পরিচিত। ত্লাবং একটি বম শব্দ। এর অর্থ “পানি ধরে রাখার বেসিন বা গর্ত”। প্রাংশা ও পাংখিয়াং নামক দুটি ঝিরি প্রবাহ পাশাপাশি মিলে এই ঝর্ণা প্রবাহিত হয়েছে। এই ঝর্ণা থেকেই পাথুরে রেমাক্রি খালের উৎপত্তি।

## অবস্থান
এটি বম গ্রাম হতে মাত্র ২.৫ কিমি দক্ষিণ-পূর্ব এবং কেওক্রাডং থেকে ১-২ ঘণ্টা দূরত্বে অবস্থিত। সঠিক করে বলতে গেলে ত্লাবং ঝর্ণা সুংসাং পাড়ার নিচেই অবস্থিত। সুংসাং পাড়া আর থাইক্ষাং পাড়ার মাঝের জঙ্গলের অত্যন্ত গভীরে অবস্থিত এই ঝর্নাটি।

## ইতিহাস
সুংসাং পাড়ার বমদের থেকে জানা যায় যে, প্রায় ৩০-৪০ বছর আগে মিজোরামের পাহাড়ি সন্ত্রাসীরা মানুষ মেরে এই ঝর্নার উপর থেকে নিচে ফেলে দিত। বর্তমানে যেখানে সুংসাং পাড়া আর্মি ক্যাম্প অবস্থিত সেখানে ১৯৯০ এর দিকে মিজোরাম সন্ত্রাসীদের ঘাঁটি ছিল। সেসময় এরকম হত্যাকাণ্ডের ঘটনা অনেক ঘটেছে বলে জানা যায়।

## আরও দেখুন
বাংলাদেশের জলপ্রপাতসমূহের তালিকা

## তথ্যসূত্র

বিষয়শ্রেণী:বাংলাদেশের ঝর্ণা
বিমূর্তন

thumb|
সাধারণ অর্থে **বিমূর্তন** বলতে একটি মানসিক বা সংজ্ঞানাত্মক প্রক্রিয়াকে বোঝায় যেখানে একাধিক ইন্দ্রিয়গ্রাহ্য বাস্তব, মূর্ত বস্তু বা একাধিক পর্যবেক্ষণযোগ্য বাস্তব ঘটনার উদাহরণ থেকে এগুলির কোনও অভিন্ন বৈশিষ্ট্য বা এগুলির মধ্যবর্তী কোনও সম্পর্ককে একটি সাধারণ নিয়ম বা ধারণার আকারে সূত্রায়ন করা হয়। এই প্রক্রিয়ার ফলে যা উৎপন্ন হয়, তাকে **বিমূর্ত ধারণা** বলা হয়।

বিমূর্তন প্রক্রিয়াতে বাস্তব বিশ্বের বিভিন্ন বস্তু বা ঘটনা পর্যবেক্ষণ করা হয়, যেসব খুঁটিনাটি বিষয় বা ধর্ম এগুলিকে একে অপরের থেকে পৃথক করে, সেগুলিকে ছেঁকে বাদ দিয়ে এগুলির সবগুলির মধ্যে বিদ্যমান এমন কোনও বৈশিষ্ট্য বা সম্পর্ককে পৃথক করা হয়, যা বিশেষ কোনও কারণে আগ্রহজনক, তাৎপর্যপূর্ণ বা যাকে কোনও উপকারী বা মূল্যবান উদ্দেশ্যে কাজে লাগানো যায়। বিমূর্তায়নের মাধ্যমে একাধিক বস্তু বা ঘটনার অপ্রয়োজনীয় খুঁটিনাটি পরিহার করে এগুলির একটি সরলীকৃত, সারসংক্ষিপ্ত ও নির্যাসকৃত ধারণা অনুধাবন করা যায়, কিংবা একাধিক বস্তু বা ঘটনাকে একটি বিমূর্ত বৈশিষ্ট্যের অধীনে শ্রেণীবদ্ধ করা যায়।

বিমূর্ত ধারণার সাথে বাস্তব বিশ্ব বা ব্যবহারিক জীবনের সম্পর্ক নেই। বিমূর্তন প্রক্রিয়াতে উৎপন্ন ধারণায় মূর্ত, বাস্তব খুঁটিনাটি বিষয়গুলি অনুহ্য, অসংজ্ঞায়িত, অস্পষ্ট বা দ্ব্যর্থবোধক থাকে। তাই বিমূর্ত ধারণাগুলি নিয়ে ফলপ্রসূ আলোচনা করতে হলে আলোচনাকারীদের মধ্যে বাস্তবতা সম্পর্কে একই ধরনের অভিজ্ঞতা বা অন্তর্দৃষ্টি থাকা আবশ্যক।

## তথ্যসূত্র

বিষয়শ্রেণী:বিমূর্তন
বিষয়শ্রেণী:নন্দনতত্ত্বের ধারণা
বিষয়শ্রেণী:জ্ঞানতত্ত্বের ধারণা
বিষয়শ্রেণী:অধিদর্শনের ধারণা
বিষয়শ্রেণী:অধিবিদ্যার ধারণা
বিষয়শ্রেণী:সৃষ্টিশীলতা
বিষয়শ্রেণী:জ্ঞানতত্ত্ব
বিষয়শ্রেণী:অধিদর্শন
বিষয়শ্রেণী:অধিবিদ্যা
বিষয়শ্রেণী:সত্তাতত্ত্ব
বিষয়শ্রেণী:দার্শনিক ধারণা
বিষয়শ্রেণী:চিন্তা
বিমূর্তন (দ্ব্যর্থতা নিরসন)

**[[বিমূর্তন]]** বলতে সাধারণভাবে বাস্তব বিশ্বের একাধিক মূর্ত বস্তু বা ঘটনা থেকে কোনও আগ্রহজনক বা গুরুত্বপূর্ণ বৈশিষ্ট্য বা এগুলির মধ্যকার কোনও তাৎপর্যপূর্ণ সম্পর্কের ধারণাকে পৃথক করে নেওয়ার মানসিক প্রক্রিয়াকে বোঝায়। বিশেষ অর্থে বিমূর্তন বলতে নিচের যেকোনওটিকে নির্দেশ করতে পারে:

* বিমূর্তন (গণিত)
* বিমূর্তন (কম্পিউটার বিজ্ঞান)
২০২১ সুয়েজ খাল প্রতিবন্ধকতা

*গোল্ডেন-শ্রেণি*র ধারক জাহাজ **এভার গিভেন** ২০২১ সালের ২৩ মার্চ মিশরের সুয়েজ খালের মধ্যদিয়ে যাত্রা করছিল।  ৪০০ মিটার দীর্ঘ (১,৩০০ ফুট) জাহাজটি বালু ঝড় ও প্রতি ঘণ্টায় ৭৪ কিলোমিটার (৪০ টি নট; ৪ 46 মাইল প্রতি ঘণ্টায়) গতির তীব্র বাতাসের কবলে পড়ে এবং তার পথ বন্ধ হয়ে যায়। জাহাজটি খালের একটি পাড়ে ধাক্কা দেয় ও আটকা পড়ে যায়, খালটি পুরোপুরি অবরুদ্ধ হয়ে পরে এবং অন্য জাহাজসমূহ খালের মধ্যে দিয়ে যাত্রা করতে অক্ষম হয়ে পরে।

খালের তীরে ধাক্কা দেওয়ার পরের দিন, কমপক্ষে আরও ১৫ টি জাহাজ নোঙ্গর করে রাখা হয় এবং পরিস্থিতি সমাধানের সময় কমপক্ষে ২৩৭ টি জাহাজ খাল দিয়ে যাওয়ার জন্য সারিবদ্ধ ভাবে অপেক্ষা করছে। জাহাজটি ২০২১ সালের ২৭ মার্চ পর্যন্ত খালে আটকে ছিল। বাধা বা প্রতিবন্ধকতাটি খালের যে অংশে দুটি চ্যানেল রয়েছে তার দক্ষিণে ঘটেছে, ফলে অন্য জাহাজসমূহ *এভার গিভেন* জাহাজকে বাইপাস করাতে অক্ষম।

## পটভূমি
[thumb|right|[সুয়েজ|সুয়েজের সুয়েজ খালের আকাশে দৃশ্য]]

বিশ্বের অন্যতম গুরুত্বপূর্ণ বাণিজ্য পথ সুয়েজ খাল ১৮৬৯ সালে খোলা হয়। প্রতিদিন প্রায় পঞ্চাশটি জাহাজ খাল দিয়ে যাতায়াত করে। মোট বৈশ্বিক বাণিজ্যের প্রায় ১২% ১৯৩ কিলোমিটার দীর্ঘ (১০৪ এনএমআই) খালের মধ্য দিয়ে চলাচল করে।

## ঘটনা

ঘটনার সময়, *এভার গিভেন* মালয়েশিয়ার তানজুং পেলেপস থেকে নেদারল্যান্ডসের রটার্ডাম যাচ্ছিল। উত্তরদিকগামী জাহাজ বহরের মধ্যে এটি পঞ্চম ছিল, যখন জাহাজটির পিছন আরও পনেরটি জাহাজ যাত্রা করছিল।

২২ শে মার্চ ২০২১, ০৭:৪০ ইজিওয়াই (সিটিইউ +২) এর সময়ে *এভার গিভেন* সুয়েজ খাল দিয়ে যাত্রার সময়ে বালি ঝড়ের কবলে পড়ে।  ৭৪ কিমি/ঘণ্টা (৪০ নট) গতির প্রবল বাতাসের ফলে জাহাজটি চলার ক্ষমতা হারায়, ফলে জাহাজের কাঠামটি বিচ্যুত হয়। তখন *এভার গিভেন* খালের মধ্যে ১৫১ কিলোমিটারের দুরত্ব যাত্রা সম্পূর্ণ করেছে এবং উভয় পাশের খালটি অবরুদ্ধ করে নিজেকে মুক্ত করতে অক্ষম হয়। *এভার গিভেন* এর কর্মীরা সম্পূর্ণ ভারতীয় নাগরিকদের সমন্বয়ে গঠিত হয়েছিল এবং তঁদের কোনও আঘাতের খবর পাওয়া যায়নি।

ব্যাংক প্রভাবকে ঘটনার সম্ভাব্য কারণ হিসাবে উল্লেখ করা হয়।

## তথ্যসূত্র

## বহিঃসংযোগ

বিষয়শ্রেণী:সুয়েজ খাল
বিষয়শ্রেণী:২০২১-এ প্রবর্তিত ইন্টারনেট মিম
বিষয়শ্রেণী:২০২১-এ সামুদ্রিক ঘটনা
সানদোর জালে

**সানদোর জালে** (Sándor Szalay) (অক্টোবর ৪, ১৯০৯ – অক্টোবর ১১, ১৯৮৭) হলেন হাঙ্গেরির নিউক্রিয়ার পদার্থবিজ্ঞানের জনক।   প্রাকৃতিকভাবে বিরাজমান ইউরেনিয়ামের খনি খুঁজে বের করার তিনি একটি পদ্ধতি বের করেছিলেন এবং তার সাহায্যেই Mecsek Mountains of Hungary তে কয়েকটি ইউরেনিয়ামের খনি পাওয়া যায়। ১৯৫৫ সালে Gyula Csikai এর সাথে নিউট্রিনো খোঁজার কাজে অংশগ্রহণ করেন। ক্লাউড চেম্বারের একটি ছবিতে তারা লক্ষ্য করেন, একটি নিউক্লিয়াস তার দিক পরিবর্তন করছে, একে তারা নিউট্রিনোর তেজস্ক্রিয় ক্ষয় হিসেবে উল্লেখ করেন। তিনি নিউক্লিয়ার পদার্থবিজ্ঞানে গবেষণা বৃদ্ধির জন্য Institute of Nuclear Research প্রতিষ্ঠা করেন। তিনি ১৯৬৭ সালে পোল্যন্ডে অনুষ্ঠিত আন্তর্জাতিক পদার্থবিজ্ঞান অলিম্পিয়াডে Absolute Winner হিসেবে জয়ী হন। 

## তথ্যসূত্র

বিষয়শ্রেণী:১৯০৯-এ জন্ম
বিষয়শ্রেণী:১৯৮৭-এ মৃত্যু
বিষয়শ্রেণী:হাঙ্গেরীয় পদার্থবিজ্ঞানী
বিষয়শ্রেণী:হাঙ্গেরীয় পারমাণবিক পদার্থবিদ
গৌরি মল্ল

**গৌরি মল্ল** ( ) হলেন একজন নেপালি চলচ্চিত্র ও টেলিভিশন অভিনেত্রী এবং উপস্থাপিকা।

২০০২ সালে তিনি নেপালের "মোশন পিকচার পুরস্কার" এবং ২০০৩ সালে নেপালের প্রথম লাক্স ফিল্ম অ্যাওয়ার্ডসে "সেরা পার্শ্ব অভিনেত্রীর পুরস্কার" পেয়েছিলেন।  তিনি ড্যান্সিং উইথ দ্য স্টার্স নেপালের ১ম মরসুমের অন্যতম বিচারক ছিলেন।

## প্রারম্ভিক জীবন
গৌরি মল্ল ১৯৬২ সালের ১৪ মার্চ নেপালের কাঠমান্ডুতে জন্মগ্রহণ করেছিলেন। কিছু সময়ের জন্য তিনি মার্কিন যুক্তরাষ্ট্রে স্থানান্তরিত হয়েছিলেন এবং ২০১৪ সালে মার্কিন যুক্তরাষ্ট্র থেকে পুনরায় নেপাল ফিরে এসেছেন।

## অভিনয়কর্ম

## টেলিভিশন

## তথ্যসূত্র

## বহিঃসংযোগ
*   
* মিথিলা শর্মা
* বসুন্ধরা ভূসাল

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি অভিনেত্রী
বিষয়শ্রেণী:নেপালি নারী মডেল
বিষয়শ্রেণী:কাঠমান্ডুর ব্যক্তি
বিষয়শ্রেণী:২০শ শতাব্দীর নেপালি অভিনেত্রী
বিষয়শ্রেণী:নেপালি চলচ্চিত্র অভিনেত্রী
বিষয়শ্রেণী:নেপালি নারী
বিষয়শ্রেণী:নেপালি টেলিভিশন অভিনেত্রী
বিষয়শ্রেণী:১৯৫২-এ জন্ম
বিষয়শ্রেণী:কাঠমান্ডুর অভিনেত্রী
বিষয়শ্রেণী:১৯৭৪-এ জন্ম
ইভানা মানন্ধর

**ইভানা মানন্ধর** ( ) হলেন একজন নেপালি ব্যবসায়ী, মডেল ও সৌন্দর্য প্রতিযোগিতার শিরোপাধারী নারী। তিনি ২০১৫ সালের ১৮ এপ্রিল হোটেল অন্নপূর্ণায় অনুষ্ঠিত একটি অনুষ্ঠানে *মিস নেপাল ২০১৫ ওয়ার্ল্ড-*এর মুকুট অর্জন করেছিলেন। তিনি ২০১৫ সালের মিস ওয়ার্ল্ড প্রতিযোগিতায়ও নেপালের প্রতিনিধিত্ব করেছিলেন। অনুষ্ঠানে প্রাক্তন মিস নেপাল ওয়ার্ল্ড ২০১৪ সুবিন লিম্বু তাকে এই মুকুট হস্তান্তর করেছিলেন। 

## শিক্ষা
ইভানা মানন্ধর শুভতারা স্কুল থেকে এসএলসি (মাধ্যমিক বোর্ড) দিয়েছিলেন এবং যুক্তরাষ্ট্রের উইকেস বিশ্ববিদ্যালয় থেকে ব্যবসায় প্রশাসনে স্নাতক (বিএ) ডিগ্রি অর্জন করেছেন।

## পুরস্কার
মানন্ধর বিপণন বিভাগে (মার্কেটিং) ডিন এক্সিলেন্স পুরস্কার এবং বর্ষসেরা আন্তর্জাতিক শিক্ষার্থী পুরস্কার পেয়েছেন।

## তথ্যসূত্র

## বহিঃসংযোগ
* উইকিনেপালে ইভানা মানন্ধরr 
* ইভানা মানন্ধরের ওয়েবসাইট 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মিস নেপাল বিজয়ী
বিষয়শ্রেণী:নেপালি নারী মডেল
বিষয়শ্রেণী:কাঠমান্ডুর ব্যক্তি
বিষয়শ্রেণী:নেপালি সুন্দরী প্রতিযোগিতা বিজয়ী
বিষয়শ্রেণী:মিস ওয়ার্ল্ড ২০১৫-এর প্রতিনিধি
করিশমা মানন্ধর

**করিশমা মানন্ধর** হলেন একজন নেপালি অভিনেত্রী। তিনি ১৯৮৮ সালে নেপালি চলচ্চিত্র সন্তান-এ ১৬ বছর বয়সে অভিনয়ের মাধ্যমে চিত্রজগতে আত্মপ্রকাশ করেছিলেন।

পাসপোর্ট ও জন্মনিবন্ধন অনুসারে তিনি ১৯৭২ সালের ৪ ফেব্রুয়ারিতে নেপালের ললিতপুরে জন্মগ্রহণ করেছিলেন। তিনি ১৯ বছর বয়সে চলচ্চিত্র নির্মাতা বিনোদ মানন্ধরের সাথে সম্পর্কাবদ্ধ হয়েছিলেন। 

## অভিনীত চলচ্চিত্র

## তথ্যসূত্র

## বহিঃসংযোগ
* 
* 

বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি অভিনেত্রী
বিষয়শ্রেণী:নেপালি নারী মডেল
বিষয়শ্রেণী:উৎসবিহীন তথ্যসহ সকল নিবন্ধ
বিষয়শ্রেণী:২১শ শতাব্দীর নেপালি অভিনেত্রী
বিষয়শ্রেণী:ললিতপুর জেলার ব্যক্তি
মেলিনা মানন্ধর

**মেলিনা মানন্ধর** (নেপালি: मेलिना मानन्धर; জন্ম: ১৩ জানুয়ারি, ১৯৭৭) হলেন একজন নেপালি চলচ্চিত্র ও টেলিভিশন অভিনেত্রী এবং প্রযোজক।

১৯৯৩ সালের প্রিয়সি চলচ্চিত্রে অভিনয়ের পর থেকে তিনি বহু নেপালি এবং নেপাল ভাষার চলচ্চিত্র এবং টেলিভিশন নাটকে অভিনয় করেছেন। তিনি নেপাল টেলিভিশনে প্রচারিত*জ্বালামুখী*  নামের একটি নেপালি চলচ্চিত্র এবং *করুণা* শীর্ষক একটি টেলিভিশন অনুষ্ঠানও প্রযোজনা করেছেন।

নেপাল ভাষার ছায়াছবি *বালামাইজু*-তে অভিনয়ের জন্য তিনি সেরা অভিনেত্রী বিভাগে ২০১০ সালের "জাতীয় চলচ্চিত্র পুরস্কার" জিতেছিলেন। 

## ব্যক্তিগত জীবন
তিনি ১৯৭৭ সালের ২৩শে জানুয়ারি নেপালের কাঠমান্ডুতে মান কৃষ্ণ মানন্ধর এবং ললিতা মানন্ধর দম্পতির ঘরে  জন্মগ্রহণ করেছিলেন। শৈশবের বেশিরভাগ সময়ই তিনি কাঠমান্ডুতে কাটিয়েছিলেন। ২০০৮ সালে তিনি অভিনেতা মুকেশ ধকলকে বিয়ে করেছিলেন এবং তাদের একটি কন্যা সন্তান রয়েছে।

## তথ্যসূত্র

## বহিঃসংযোগ
* 

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি অভিনেত্রী
বিষয়শ্রেণী:নেপালি নারী মডেল
বিষয়শ্রেণী:কাঠমান্ডুর ব্যক্তি
বিষয়শ্রেণী:২০শ শতাব্দীর নেপালি অভিনেত্রী
বিষয়শ্রেণী:২১শ শতাব্দীর নেপালি অভিনেত্রী
বিষয়শ্রেণী:নেপাল ভাষার চলচ্চিত্র অভিনেত্রী
বিষয়শ্রেণী:নেপালি চলচ্চিত্র প্রযোজক
বিষয়শ্রেণী:নেপালি চলচ্চিত্র অভিনেত্রী
বিষয়শ্রেণী:কাঠমান্ডুর অভিনেত্রী
মোহনা আনসারি

**মোহনা আনসারি** ( ) হলেন একজন মানবাধিকারকর্মী যিনি নেপালের জাতীয় মানবাধিকার কমিশনের সদস্য।  ২০১৪ সালের অক্টোবরে তাঁকে এই পদে নিয়োগ দেওয়া হয়েছিল। তিনি একজন সুপরিচিত অধিকারকর্মী ও নেপালের মুসলিম সম্প্রদায়ের একমাত্র নারী আইনজীবী। তিনি ২০১০ থেকে ২০১৪ সালের মধ্যে নেপালের রাষ্ট্রীয় মহিলা আয়োগে (এনডাব্লিউসি) কমিশনার হিসাবে কাজ করেছিলেন। তারপরে তিনি আইডিইএ ইন্টারন্যাশনালের বরিষ্ঠ উপদেষ্টা হিসাবে কাজ করেছিলেন। 

## পুরস্কার এবং সম্মাননা
মোহনা আনসারি তাঁর কাজের জন্য বিভিন্ন স্বীকৃতি ও পুরস্কার পেয়েছেন।  নিম্নে তার মধ্যে কয়েকটি উল্লেখ করা হল-

* ২০১২ সালে নেপালের রাষ্ট্রপতির কাছ থেকে জনগণের সেবার জন্য সুপ্রবাল জনসেবা শ্রী পুরস্কার
*  ২০১২ সালে নব দেবী পুরস্কার, এটি নেপালের বাস্তব জীবনের নারী নায়িকাদের জন্য প্রদত্ত একটি স্বীকৃতি ও সম্মাননা। 
* ২০০৮ সালে আমেরিকা যুক্তরাষ্ট্রের ক্যালিফোর্নিয়ায় দ্য এশিয়া ফাউন্ডেশন আয়োজিত একটি কার্যক্রমে "নেতৃত্বের প্রতিকৃতি" (পোট্রেইটস্স অব লিডারশিপ) হিসাবে উপস্থাপিত ১০ জন এশীয় নারীর একজন হিসেবে তাকে মনোনীত করা হয়েছিল। 
## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:ত্রিভুবন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নেপালি নারী
বিষয়শ্রেণী:নেপালি মানবাধিকার কর্মী
বিষয়শ্রেণী:নেপালি আইনজীবী
বিষয়শ্রেণী:নেপালি মুসলিম
বিষয়শ্রেণী:বাঁকে জেলার ব্যক্তি
বিষয়শ্রেণী:নেপালি নারী সক্রিয়কর্মী
বিষয়শ্রেণী:মধেশী ব্যক্তি
গিতা শাহি

**গিতা শাহি** ( নেপালি : গীতা শাহি) (জন্ম 3 ফেব্রুয়ারি, 1984) হলেন একজন নেপালি অভিনেত্রী, টেলিভিশন ব্যক্তিত্ব ও মডেল। *শাহী ২০০৫ সালে* নেপালি চলচ্চিত্র *বাঁধকি *  *থেকে সেরা নবাগত অভিনেত্রী* হিসাবে তাঁর পরিচিতির জন্য *এবং টেলিভিশন সিরিজ মোড,  অপরাজিতা*, *পথ ভ্রষ্টা* এবং *থোড়াই* ভাই পুগি শাড়ির চরিত্রে তাঁর অভিনয়ের জন্য সবচেয়ে বেশি পরিচিত।  শাহী যেমন *Jungali মায়া* যেমন বেশ কয়েকটি সিনেমাতে কাজ *করেছে,  Pandav, Kheladi,  Jungali Manchey,* *Naina থেকে Reshnam * *Nipho হাঁসের* মতো *এবং* নেওয়ারি *চলচ্চিত্র,    মায়া পুনরায় রত্না* এবং *সালে Matina ।*

## তথ্যসূত্র

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি নারী মডেল
বিষয়শ্রেণী:নেপালি টেলিভিশন অভিনেত্রী
বিষয়শ্রেণী:নেপালি চলচ্চিত্র অভিনেত্রী
বিষয়শ্রেণী:২১শ শতাব্দীর নেপালি অভিনেত্রী
নিতি শাহ

**নিতি শাহ** হলেন একজন নেপালি মিডিয়া ব্যক্তিত্ব ও মডেল। তিনি *মিস ইন্টারন্যাশনাল নেপাল ২০১৭* সুন্দরী প্রতিযোগিতার শিরোপাধারী।  তিনি ফেসে'স হাউস অফ ফ্যাশনে ২০১৩-তে এনভাগের সবচেয়ে জনপ্রিয় মুখ এবং প্রথম রানার-আপ খেতাবপ্রাপ্ত হয়েছিলেন। তিনি নেপালের জনপ্রিয় মডেলেদের মধ্যেও অগ্রগণ্য। তিনি জাপানে অনুষ্ঠিত *মিস ইন্টারন্যাশনাল ২০১৭* প্রতিযোগিতায় নেপালের প্রতিনিধিত্ব করেছিলেন।

তিনি টিনজ, *ভোও*, *নব্যাত* এবং অন্যান্য অনেক ফ্যাশন ম্যাগাজিনের তরুণী মডেল হিসেবে নির্বাচিত হয়েছেন। তিনি টিজিআইএফ নেপাল ফ্যাশন উইকেও পা রেখেছিলেন। 

তিনি *মিস নেপাল ২০১৭-*তেও অংশ নিয়েছিলেন। একই বছর তিনি *ফিমেল ইন ফিল্ম* শীর্ষক একটি স্বল্পদৈর্ঘ্য চলচ্চিত্রেও নিজের চরিত্রে কাজ করেছিলেন।

## অভিনীত চলচ্চিত্র

## তথ্যসূত্র

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মিস নেপাল বিজয়ী
বিষয়শ্রেণী:কাঠমান্ডুর ব্যক্তি
বিষয়শ্রেণী:নেপালি নারী মডেল
বিষয়শ্রেণী:নেপালি সুন্দরী প্রতিযোগিতা বিজয়ী
বিষয়শ্রেণী:মিস ইন্টারন্যাশনাল ২০১৭-এর প্রতিনিধি
আঁচল শর্মা

**আঁচল শর্মা** হলেন একজন নেপালি অভিনেত্রী ও মডেল।

## প্রারম্ভিক জীবন
আঁচল শর্মা অভিনেত্রী হওয়ার আগে সৌন্দর্য প্রতিযোগিতায় অংশ নিয়েছিলেন। অভিনেত্রী এবং মডেল ইসেবে বলিউডে তার কাজের জন্য তিনি সমধিকপরিচিত। নেপালি চলচ্চিত্রশিল্পে প্রবেশের আগে তিনি ১০০টিরও বেশি সঙ্গীত ভিডিওতে অভিনয় করেছিলেন।

## কর্মজীবন
তিনি বিকাশ রাজ আচার্য পরিচালিত ***নাই নভন্নু ল ৪*** চলচ্চিত্রে অভিনয়ের মধ্য দিয়ে নেপালি চলচ্চিত্রজগতে অভিনয় জীবনের সূচনা করেছিলেন। ২০১৮ সালে তিনি *শত্রু গতে* এবং *জনি জেন্টলম্যান* চলচ্চিত্রেও উপস্থিত হয়েছিলেন। 

## অভিনীত চলচ্চিত্র

## তথ্যসূত্র

## বহিঃসংযোগ

* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:নেপালি নারী মডেল
বিষয়শ্রেণী:২১শ শতাব্দীর নেপালি অভিনেত্রী
বিষয়শ্রেণী:১৯৯৮-এ জন্ম
বিষয়শ্রেণী:নেপালি চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কাঠমান্ডুর অভিনেত্রী
ইশানি শ্রেষ্ঠ

**ইশানি শ্রেষ্ঠ** (   জন্ম: ৫ মে, ১৯৯১) হলেন নেপালের সৌন্দর্য প্রতিযোগিতার একজন শিরোপাধারী, যিনি মিস নেপাল ওয়ার্ল্ড ২০১৩ প্রতিযোগিতার মুকুট অর্জন করেছিলেন। তিনি ইন্দোনেশিয়ার বালিতে অনুষ্ঠিত মিস ওয়ার্ল্ড ২০১৩ প্রতিযোগিতায় নেপালের প্রতিনিধিত্ব করেছিলেন। সেখানে তিনি শীর্ষ দশের মধ্যে স্থান অর্জন করে নিয়েছিলেন এবং *বিউটি উইথ এ পারপাস* শিরোপা জিতেছিলেন।

## প্রারম্ভিক জীবন
ইশানি শ্রেষ্ঠ নেপালের রাজধানী শহর কাঠমান্ডুতে জন্মগ্রহণ করেছিলেন। তিনি কাঠমান্ডুর ত্রিযোগ হাই স্কুলে পড়াশোনা করেছিলেন। তারপরে তিনি কলোরাডোর বোল্ডারে চলে গিয়েছিলেন এবং ২০০৯ সালে ফেয়ারভিউ হাই স্কুল থেকে পড়াশোনা শেষ করে কলোরাডো বিশ্ববিদ্যালয়ের বিজনেস স্কুলে অধ্যয়ন করেছিলেন।

## তথ্যসূত্র

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মিস নেপাল বিজয়ী
বিষয়শ্রেণী:নেপালি নারী মডেল
বিষয়শ্রেণী:কাঠমান্ডুর ব্যক্তি
বিষয়শ্রেণী:নেপালি সুন্দরী প্রতিযোগিতা বিজয়ী
বিষয়শ্রেণী:চিতবন জেলার ব্যক্তি
বিষয়শ্রেণী:মিস ওয়ার্ল্ড ২০১৩-এর প্রতিনিধি
সৃষ্টি শ্রেষ্ঠ

**সৃষ্টি শ্রেষ্ঠ** ( , ) হলেন একজন নেপালি চলচ্চিত্র অভিনেত্রী এবং মিস ওয়ার্ল্ড ২০১২ বিজয়ী যিনি সাধারণত নেপালি চলচ্চিত্র কাজ করেন। জাতীয় চলচ্চিত্র পুরস্কার, কামনা চলচ্চিত্র পুরস্কার এবং ডিসিনে পুরস্কারসহ তিনি বেশ কয়েকটি পুরস্কার পেয়েছেন।

## ব্যক্তিগত জীবন
সৃষ্টি শ্রেষ্ঠ ডাব্লিউডাব্লিউএফ নেপালের সপ্তম তরুণ পরিবেশ সংরক্ষণ দূত।  তিনি প্রতিষ্ঠানটির সাথে নেপালে হিমালয়ি চিতাবাঘ সংরক্ষণ প্রকল্পের সাথে জড়িত। ২০১৬ সাল থেকে তিনি সৌগত মল্লর সাথে সম্পর্কে আবদ্ধ রয়েছেন।

## অভিনীত চলচ্চিত্র
### সঙ্গীত-ভিডিও

### চলচ্চিত্র

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি নারী মডেল
বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
বিষয়শ্রেণী:মিস নেপাল বিজয়ী
বিষয়শ্রেণী:নেপালি সুন্দরী প্রতিযোগিতা বিজয়ী
বিষয়শ্রেণী:চিতবন জেলার ব্যক্তি
বিষয়শ্রেণী:নেপালি চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২১শ শতাব্দীর নেপালি অভিনেত্রী
বিষয়শ্রেণী:মিস ওয়ার্ল্ড ২০১২-এর প্রতিনিধি
মহিমা সিলয়াল

**মহিমা সিলয়াল** ( ) ছিলেন একজন নেপালি অভিনেত্রী। তিনি অসংখ্য সঙ্গীত-ভিডিও, টেলিভিশন বিজ্ঞাপন, মুদ্রিত বিজ্ঞাপন এবং আধা ডজনেরও বেশি নেপালি চলচ্চিত্রে কাজ করেছিলেন। মূলত সঙ্গীত ভিডিও দিয়ে তিনি তার কর্মজীবন শুরু করেছিলেন। *কারবাহী*  ছায়াছবির মধ্য দিয়ে তিনি চলচ্চিত্র জগতে অভিনয়ের সূচনা করেছিলেন।

## অভিনীত চলচ্চিত্র

### অভিনেত্রী

## তথ্যসূত্র

## বহিঃসংযোগ
* সাইবারসংসারে মহিমার চিত্রবিথীকা 

বিষয়শ্রেণী:জন্মের বছর অনুপস্থিত
বিষয়শ্রেণী:নেপালি নারী মডেল
বিষয়শ্রেণী:২০২০-এ মৃত্যু
বিষয়শ্রেণী:নেপালি চলচ্চিত্র অভিনেত্রী
বিষয়শ্রেণী:নেপালি অভিনেত্রী
বিষয়শ্রেণী:কাঠমান্ডুর ব্যক্তি
বিষয়শ্রেণী:২১শ শতাব্দীর নেপালি অভিনেত্রী
প্রিয়া সিগদেল

**প্রিয়া সিগদেল** ( ; জন্ম ৮ ডিসেম্বর, ১৯৯৫) হলেন নেপালি সৌন্দর্য প্রতিযোগিতার একজন শিরোপাধারী যিনি মিস নেপাল আর্থ ২০১৮ প্রতিযোগিতায় এই খেতাব অর্জন করেছেন। তিনি মোট ২৫ জন প্রতিযোগীর সাথে প্রতিদ্বন্দ্বিতা করে এই মুকুট জয় করেছিলেন।

প্রিয়া সিগদেল বর্তমানে সাঝা পার্টির সাথে কাজ করছেন এবং সাঝা যুব সংগঠনের (সাঝা যুব সংস্থা) জাতীয় সহ-সমন্বয়ক পদে দায়িত্ব পালন করছেন।

## জীবনী
প্রিয়া সিগদেল ১৯৯৫ সালের ৮ ডিসেম্বর নেপালের কাঠমান্ডুতে জন্মগ্রহণ করেছিলেন। তিনি হাট্টিহাট্টি নেপালের সভাপতি  এবং বিদেশ নেপাল ইয়ুথ কনভেনশনের (প্রবাসী নেপালি যুব সম্মেলন/বিএনওয়াইসি) এর জাতীয় সহ-সমন্বয়ক। 

তিনি বালুবাটার ন্যাশনাল কলেজ থেকে ডেভলপমেন্ট স্টাডিজে স্নাতক ডিগ্রি অর্জন করেছিলেন। তিনি  ইউডিএএন ফাউন্ডেশন এবং সুইজারল্যান্ডের জুরিখ থেকে আয়োজিত গ্লোবাল চেঞ্জমেকার্স ২০১৭ এর স্থানীয় সমন্বয়কারী। তিনি মিস আর্থ ২০১৮-তে নেপালের প্রতিনিধিত্ব করেছিলেন এবং সেখানে তিনি শীর্ষ ১৮ তে স্থান পেয়েছিলেন।  তিনি *মিস ইউনিভার্স নেপাল ২০২০*-তেও অংশ নিয়েছিলেন এবং শীর্ষ দশে স্থান পেয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
বিষয়শ্রেণী:নেপালি নারী মডেল
বিষয়শ্রেণী:মিস আর্থ ২০১৮ প্রতিযোগী
বিষয়শ্রেণী:নেপালি সুন্দরী প্রতিযোগিতা বিজয়ী
বিষয়শ্রেণী:মিস নেপাল বিজয়ী
বিষয়শ্রেণী:১৯৯৫-এ জন্ম
বিষয়শ্রেণী:মিস আর্থ ২০১৮-এর প্রতিযোগী
২০২১ বাংলাদেশ ক্রিকেট দলের জিম্বাবুয়ে সফর

বাংলাদেশ ক্রিকেট দল পাঁচটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য জিম্বাবুয়ে সফর করে, যা জুলাই থেকে অগাস্ট ২০২২-এ অনুষ্ঠিত হয়।  ওডিআই সিরিজটি হবে নতুন করে শুরু হওয়া ২০২০-২৩ আইসিসি ক্রিকেট বিশ্বকাপ সুপার লিগ প্রতিযোগিতার অংশ।
## দলীয় সদস্য

## প্রস্তুতিমূলক খেলা

----

## একমাত্র টেস্ট

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## তথ্যসূত্র

বিষয়শ্রেণী:২০২১-এ বাংলাদেশী ক্রিকেট
বিষয়শ্রেণী:২০২১-এ জিম্বাবুয়ের ক্রিকেট
বিষয়শ্রেণী:২০২১-এ আন্তর্জাতিক ক্রিকেট প্রতিযোগিতা
বিষয়শ্রেণী:বাংলাদেশ ক্রিকেট দলের জিম্বাবুয়ে সফর
সুবিন লিম্বু

**সুবিন লিম্বু** () হলেন নেপালি সৌন্দর্য প্রতিযোগিতার একজন শিরোপাধারী। তিনি ২০১৪ সালের ২রা মে তারিখে কাঠমান্ডুর আর্মি অফিসার্স ক্লাবে আয়োজিত একটি অনুষ্ঠানে *মিস নেপাল ২০১৪ ওয়ার্ল্ড* প্রতিযোগিতায় বিজয়ী মুকুট অর্জন করেছিলেন। প্রাক্তন মিস নেপাল ইশানি শ্রেষ্ঠর কাছ থেকে তিনি *মিস নেপাল ২০১৪*-এর মুকুট গ্রহণ করেছিলেন। অনুষ্ঠানটির আয়োজন করেছিল হিডেন ট্রেজার এবং তা স্পনসর করেছিল ফান্টা।

## তথ্যসূত্র

## বহিঃসংযোগ
* ইউটিউব.কম
* ইউটিউব.কম

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মিস নেপাল বিজয়ী
বিষয়শ্রেণী:নেপালি নারী মডেল
বিষয়শ্রেণী:নেপালি সুন্দরী প্রতিযোগিতা বিজয়ী
বিষয়শ্রেণী:লিম্বু ব্যক্তি
বিষয়শ্রেণী:মিস ওয়ার্ল্ড ২০১৪-এর প্রতিনিধি
কুষ্টিয়া মডেল থানা

**কুষ্টিয়া মডেল থানা** (**কুষ্টিয়া সদর থানা** নামেও পরিচিত) খুলনা বিভাগের কুষ্টিয়া জেলার কুষ্টিয়া সদর উপজেলার একটি অন্যতম থানা।

১৮২৩ সালে বর্তমান কুষ্টিয়া জেলার হরিপুরে পদ্মা নদীর তীরে থানাটি স্থাপন করা হয়। বর্তমান থানার কার্যালয় কুষ্টিয়া শহরের প্রানকেন্দ্রে থানাপাড়ায় অবস্থিত। ১৮৫৫ সালে পদ্মা নদী ভাঙ্গনের কারণে থানার কার্যালয় বর্তমান স্থানে স্থানান্তর করা হয়েছিল। পরবর্তীতে কুষ্টিয়া মডেল থানার ৯টি ইউনিয়ন পরিষদ আলাদা করে ইসলামী বিশ্ববিদ্যালয় থানা গঠন করা হয়েছে। বর্তমানে কুষ্টিয়া মডেল থানার অধীনে ১টি পৌরসভা ও ৪টি ইউনিয়ন পরিষদ রয়েছে।

## অবস্থান

কুষ্টিয়া মডেল থানার কার্যালয় কুষ্টিয়ার থানাপাড়য় এনএস রোডের দক্ষিণ পাশে অবস্থিত। কুষ্টিয়া মডেল থানার পূর্ব দিকে কুমারখালী, পশ্চিম দিকে মিরপুর, উত্তর দিকে ঈশ্বরদী ও পাবনা সদর এবং দক্ষিণ দিকে ইসলামী বিশ্ববিদ্যালয় থানা।

## আওতাধীন এলাকা

কুষ্টিয়া মডেল থানা অধীনে ১টি পৌরসভা ও ৬টি ইউনিয়ন পরিষদ রয়েছে। এগুলো হলো:

; পৌরসভা
* কুষ্টিয়া পৌরসভা
; ইউনিয়ন পরিষদ
* কাঞ্চনপুর ইউনিয়ন, কুষ্টিয়া সদর
* জিয়ারখি ইউনিয়ন
* বটতৈল ইউনিয়ন
* হাটশ হরিপুর ইউনিয়ন
* আলামপুর ইউনিয়ন
* আইলচারা ইউনিয়ন

## তথ্যসূত্র

বিষয়শ্রেণী:কুষ্টিয়া সদর উপজেলা
বিষয়শ্রেণী:কুষ্টিয়া জেলার থানা
বিষয়শ্রেণী:কুষ্টিয়া ভিত্তিক সংগঠন
বিষয়শ্রেণী:কুষ্টিয়ার ভবন ও স্থাপনা
তিন ঘুমতি

***তিন ঘুমতি*** বা ***তীন ঘুমতী*** () বাবু রাম ঢকাল পরিচালিত ২০১৬ সালের একটি নেপালি চলচ্চিত্র। এই চলচ্চিত্রটি প্রযোজনা করেছেন রাকেশ আদুকিয়া, পঙ্কজ জলান এবং বাবু রাম ঢকাল। চলচ্চিত্রটি নেপালের প্রাক্তন প্রধানমন্ত্রী বিপি কৈরালার লিখিত উপন্যাস অবলম্বনে নির্মিত।

## সংক্ষিপ্তসার
নেওয়ার জাতিগোষ্ঠীর মেয়ে ইন্দিরা ব্রাহ্মণ প্রীতাম্বরের প্রেমে পড়ে। সে তার বাবা-মাকে অস্বীকার করে তাকে বিয়ে করে।

প্রীতাম্বরের দৃঢ় নৈতিকতা রয়েছে কিন্তু প্রণয়য়ের কোন অনূভুতি নেই। তিনি একদল বিপ্লবীর সাথে জড়িত যারা স্বৈরাচারী শাসনের বিরুদ্ধে প্রতিবাদের পরিকল্পনা করছে। এই দলটি প্রীতমবারের বাড়িতে নিয়মিত মিলিত হয় এবং সদস্যরা ইন্দিরাকে চিনতে পারে।

যখন নিরাপত্তা বাহিনী বিপ্লবী আন্দোলনের বিরুদ্ধে অভিযান চালায়, তখন প্রীতাম্বরকে কারাগারে পাঠানো হয়। দলের আরেক সদস্য রোশন ইন্দিরার সাহায্যে আসেন। সে তার সাথে থাকতে শুরু করে এবং শীঘ্রই তার প্রেমে পড়ে। যদিও সে শুরুতে তার অগ্রগতি প্রত্যাখ্যান করে অবশেষে সে হাল ছাড়ে। তাদের নিষিদ্ধ সম্পর্ক ইন্দিরা কে গর্ভাবস্থার দিকে নিয়ে যায়। প্রীতাম্বরের মুক্তি পাওয়ার কথা থাকায় ইন্দিরা তার রক্ষণশীল সমাজে একটি সংকটময় পরিস্থিতির সম্মুখীন হন।

## শ্রেষ্ঠাংশে
* *ইন্দিরা* চরিত্রে গরিমা পন্ত
* *প্রীতাম্বর* চরিত্রে ধ্রুব দত্ত
* *রমেশ* চরিত্রে সুশান্ত কার্কী

## আরও দেখুন
* *[[ঝোলা]]*

## তথ্যসূত্র

## বহিঃসংযোগ
* 

বিষয়শ্রেণী:নেপালি চলচ্চিত্র
বিষয়শ্রেণী:নেপালি উপন্যাস অবলম্বনে নির্মিত চলচ্চিত্র
বিষয়শ্রেণী:নেপালি ভাষার চলচ্চিত্র
বিষয়শ্রেণী:২০১৬-এর চলচ্চিত্র
বিষয়শ্রেণী:নেপালি নাট্যধর্মী চলচ্চিত্র
নরিন্দর বিবা

**নরিন্দার বিবা:** (    ) ভারতের পাঞ্জাবের একজন খুব সুপরিচিত পাঞ্জাবি গায়িকা ছিলেন।  তিনি পাঞ্জাবি লোককাহিনী, মির্জা সাহেবানের মতো পাঞ্জাবের প্রেমের রোম্যান্স, সাসি পুন্নুন এবং সাকা সিরহিন্দের মতো শিখ ঐতিহাসিক মুহূর্ত এবং আরও অনেক কিছুর জন্য বিখ্যাত।

## পরিবার এবং কর্মজীবন
বিবা জসপাল সিং সোধির সাথে বিবাহ বন্ধনে আবদ্ধ হন। ক্যারিয়ারের শেষ অবধি ১৯৬০ থেকে ১৯৯০-এর দশক পর্যন্ত তিনি শ্রদ্ধেয় লোক শিল্পী হিসাবে বিবেচিত। তিনি তার ক্যারিয়ার শুরু করেছিলেন গায়ক জগত সিং জগ্গার সাথে। তিনি পাঞ্জাবী সংগীতশিল্পী হরচরণ গ্রেওয়াল, মুহাম্মদ সাদিক, দিদার সান্ধু, কর্ণাইল গিল, রণবীর সিং রানা, গুরচরণ পোহলি, ফকির সিং ফকিরদের সাথে দ্বৈত গান রেকর্ড করেছেন। তিনি দেব থারিকেওয়ালা, বাবু সিং মান এবং ইন্দ্রজিৎ হাসানপুরী প্রভৃতি গীতিকারের দ্বারা লিখিত গান রেকর্ড করেছিলেন।

## বিখ্যাত গান

* শেহের লাহোর আন্ডার
* ওধাইয়ান বিবি তাইনু
* লাডু খা কে তুরদি বানী
* কল না জাভিন খেত অনু
* মুখ মোড় গিয়ে দিলন দে জাণী
* আঃ লাই মই সমভ কুঞ্জিয়ান
* পায়ে হাট জা জলমা পাঞ্জাবান জাতির আইয়ী
* চান মাতা গুজরি দা
* করি বারিয়ান কিমেতি জিন্দন
* মাতা গুজরি অনু দেভো নি ওয়াদায়িয়ান

## বর্তমানে
সাদিকপুর গ্রামে প্রতি সেপ্টেম্বরে তাঁর স্মরণে দোবা সবিয়াচরক ক্লাব কর্তৃক *নরিন্দর বিবা ইয়াদগাড়ি সবিয়াচরক মেলা* নামে একটি মেলা বসে।

## আরও দেখুন

* সুরিন্দর কৌর
* দিদার সন্ধু
* দেব থারিকেওয়ালা

## তথ্যসূত্র

বিষয়শ্রেণী:১৯৪১-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:পাঞ্জাবি ভাষার সঙ্গীতশিল্পী
বিষয়শ্রেণী:২০শ শতাব্দীর ভারতীয় সঙ্গীতশিল্পী
বিষয়শ্রেণী:ভারতীয় শিখ
আন্দের বাররেনেচেয়া

**আন্দের বাররেনেচেয়া মুগুরুসা** (, ; জন্ম: ২৭ ডিসেম্বর ২০০১; **আন্দের বাররেনেচেয়া** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল সোসিয়েদাদ এবং স্পেন অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলে থাকেন।

২০১১–১২ মৌসুমে, স্পেনীয় ফুটবল ক্লাব আন্তিগুকোর যুব পর্যায়ের হয়ে খেলার মাধ্যমে বাররেনেচেয়া ফুটবল জগতে প্রবেশ করেছেন এবং পরবর্তীকালে রিয়াল সোসিয়েদাদের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, স্পেনীয় ক্লাব রিয়াল সোসিয়েদাদ সি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; রিয়াল সোসিয়েদাদ সি-এর হয়ে তিনি ৪ ম্যাচে ১টি গোল করেছেন। একই মৌসুমে তিনি রিয়াল সোসিয়েদাদ বি দলে যোগদান করেছেন। ২০১৮–১৯ মৌসুমে, তিনি রিয়াল সোসিয়েদাদ বি হতে স্পেনীয় ক্লাব রিয়াল সোসিয়েদাদে যোগদান করেছেন।

২০১৮ সালে, বাররেনেচেয়া স্পেন অনূর্ধ্ব-১৮ দলের হয়ে স্পেনের বয়সভিত্তিক পর্যায়ে অভিষেক করেছিলেন।

দলগতভাবে, বাররেনেচেয়া এপর্যন্ত ১টি শিরোপা জয়লাভ করেছেন, যা তিনি স্পেনের হয়ে জয়লাভ করেছেন।

## প্রারম্ভিক জীবন
আন্দের বাররেনেচেয়া মুগুরুসা ২০০১ সালের ২৭শে ডিসেম্বর তারিখে স্পেনের সান সেবাস্তিয়ানে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
বাররেনেচেয়া স্পেন অনূর্ধ্ব-১৮, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৮ সালের ২২শে নভেম্বর তারিখে তিনি চীন অনূর্ধ্ব-১৮ দলের বিরুদ্ধে এক প্রীতি ম্যাচে স্পেন অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। স্পেন অনূর্ধ্ব-১৯ দলের হয়ে তিনি ২০১৯ উয়েফা ইউরোপীয় অনূর্ধ্ব-১৯ চ্যাম্পিয়নশিপের শিরোপা জয়লাভ করেছেন করেছেন, উক্ত প্রতিযোগিতায় তিনি ৫ ম্যাচে ২টি গোল করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। তিনি ২০১৯ সালের ৮ই ফেব্রুয়ারি তারিখে এক প্রীতি ম্যাচে জাপান অনূর্ধ্ব-১৮ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রিয়াল সোসিয়েদাদের ফুটবলার
বিষয়শ্রেণী:রিয়াল সোসিয়েদাদ বি-এর ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:তেরসেরা দিভিসিওনের খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:পুরুষ ফুটবল উইঙ্গার
বিষয়শ্রেণী:আন্তিগুওকোর খেলোয়াড়
বিষয়শ্রেণী:সান সেবাস্তিয়ানের ফুটবলার
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
সম্বল (ড্রাম)

**সম্বল** হল পশ্চিম ভারতের একটি লোকজ ঝিল্লিস্বরী যন্ত্র। এটি দুটি কাঠের ড্রামের সমন্বয়ে গঠিত, ড্রামদুটি মাথার দিকে পশু চামড়ার ঢাকা দিয়ে সংযুক্ত থাকে। একটি ড্রাম অন্যটির তুলনায় উচ্চস্বরী। দুটি ছোট লাঠি দিয়ে এই যন্ত্রটি বাজানো হয়, একটি লাঠির মাথা গোলাকার। সম্বল হল গোন্ধালিদের একটি ঐতিহ্যবাহী লোক ড্রাম। এটি পশ্চিম ভারতের দাদরা, নগর হাভেলি, মহারাষ্ট্র এবং গোয়ার কোঙ্কনি লোকদের মধ্যে দেখতে পাওয়া যায়।

গোন্ধালি এবং কোঙ্কনি সম্প্রদায়, যারা ভগবান মহলক্ষ্মী দেবীর দাস, তাদের জন্য সম্বল হল একটি ঐতিহ্যবাহী উপকরণ। তারা এটি বাজিয়ে ভগবানের গান করে। এটি গোন্ধাল পূজাতে ব্যবহৃত হয়।

## বাদন শৈলী
দুটি ড্রাম সাধারণত আকার এবং সুরে আলাদা হয়, একটি অন্যটির চেয়ে উচ্চ সুরে বাঁধা থাকে। বাজানোর লাঠিগুলির উভয় দিকই ব্যবহার করা যায়, তাদের  প্রান্তগুলি আলাদা রকমের হয় — একটি সরল এবং সোজা, অন্যটির প্রান্ত বৃত্তাকার।

যন্ত্রটি কোমরে বাঁধা হয় এবং মিছিলের সময় বাজানো হয়, মহারাষ্ট্রের একটি জনপ্রিয় অনুষ্ঠান, গণপতি বিসর্জনের সময়, এটি বাজানো হয়। মেঝেতে ড্রাম স্থাপন করেও বাজানো হয়, সেই ক্ষেত্রে বাদকও মাটিতে বসে। 

গ্রামগুলিতে, সানাইয়ের সঙ্গতকারী হিসাবে সম্বল বাজানো হতে পারে এবং কখনও কখনও একক উপকরণ হিসাবেও বাজানো হয়। দ্বিতীয়ক্ষেত্রে শিল্পী একই সঙ্গে গান করে এবং যন্ত্রটি বাজায়।
সম্বল বাদক গায়কের ডান পাশে দাঁড়িয়ে বাজায়, এবং টুনটুনা বাদক বাম দিকে দাঁড়ায়। সম্বল শিল্পী সাধারণত সমবেত গানে অংশ নেয় বা প্রধান গায়কদের প্রশ্নের উত্তর দেয়।

## বাজানোর সময়
মহারাষ্ট্রীয় বিবাহের অন্যতম গুরুত্বপূর্ণ অনুষ্ঠান হল গোন্ধাল, যা বিবাহের রাতে সম্পাদিত হয়, এবং সেই সময় সম্বল বাজানো হয়।
দেবী তুলজাভাবাণীর সম্মানে অনুষ্ঠিত গোন্ধাল পুজোর সময় সম্বল বাজানো হয়।
বিবাহ ও নিয়মিত শোভাযাত্রা ছাড়াও সামাজিক অনুষ্ঠানগুলিতে সম্বল বাজানো হয়।

নবরাত্রির সময়, অনেক মহারাষ্ট্রীয় বাড়িতে গোন্ধালিদের বাদন একটি অবশ্যকর্ম। গ্রামগুলি ছাড়াও, বহু শহরে, নয় দিনের জন্য টুনটুনা, সম্বল এবং সিম্বাল নিয়ে ভক্তিমূলক গান গাওয়ার জন্য গোন্ধালিদের আমন্ত্রণ জানানো হয়।

## বর্তমান অবস্থা
ছত্রপতি শিবাজি ছিলেন এই শিল্পরূপের এক মহান পৃষ্ঠপোষক। আজকের দিনে অনেক গোন্ধালি বাদকই পৃষ্ঠপোষকতার অভাবের কারণে জীবিকা নির্বাহের জন্য চাকরির খোঁজে শহরে চলে যাচ্ছে। এই জাতীয় লোক বাদ্যের অনুশীলন ধীরে ধীরে হ্রাস পাচ্ছে। 

## তথ্যসূত্র

## বহিঃসংযোগ
*YouTube video
*Photo

বিষয়শ্রেণী:আনদ্ধযন্ত্র
বিষয়শ্রেণী:ভারতীয় বাদ্যযন্ত্র
ফুরিয়ে-রূপান্তর অবলোহিত বর্ণালীবীক্ষণ

**ফুরিয়ে-রূপান্তর অবলোহিত বর্ণালীবীক্ষণ** (ইংরেজিতে ফুরিয়ার-ট্রান্সফর্ম ইনফ্রারেড স্পেকট্রোস্কোপি বা সংক্ষেপে এফটিআইআর) একটি কৌশল যা কঠিন, তরল বা গ্যাসের শোষণ বা নির্গমনের একটি অবলোহিত বর্ণালী প্রাপ্ত করতে ব্যবহৃত হয়। একটি এফটিআইআর বর্ণালীমাপক একই সাথে একটি বিস্তৃত বর্ণালী পরিসরের উপরে উচ্চ-বিভেদন ক্ষমতার বর্ণালী উপাত্ত সংগ্রহ করে। বিক্ষেপণশীল বর্ণালীমাপকের তুলনায় এই বর্ণালীমাপকের অনেক সুবিধা রয়েছে।

## তথ্যসূত্র

বিষয়শ্রেণী:অবলোহিত বর্ণালী
বিষয়শ্রেণী:ফুরিয়ে বিশ্লেষণ
মায়া বর্মন

**মায়া বর্মণ** (জন্ম ১৯৭১)  একজন ফরাসি শিল্পী।

## জীবনী
বর্মণ ফ্রান্সের লট এট গ্যারোন-এ জন্মগ্রহণ করেছিলেন এবং ফ্রান্সে বেড়ে ওঠেন । তিনি প্রথমে একজন স্থপতি হিসাবে প্রশিক্ষণ নিয়েছিলেন, কিন্তু পেশাটি খুব সীমাবদ্ধ বলে মনে করেন এবং চিত্রকর্মের দিকে হাত ঘুরিয়েছিলেন।  তিনি মূলত কলম এবং কালি এবং জলরঙে কাজ করেন। এই স্বতঃস্ফূর্ত মিডিয়া তাকে ধারাবাহিক রচনাগুলি তৈরি করতে উৎসাহ দেয়, কারণ প্রতিটি চিত্রকে নতুন ধারণা দিয়ে কাজ করা বা পুনরায় কাজ করা কঠিন।  তিনি তাঁর কাজের প্রদর্শনী ভারত, ফ্রান্স এবং যুক্তরাজ্যে করেছেন।

তিনি একটি বর্ধিত শিল্পী পরিবারের সর্বকনিষ্ঠ সদস্য: তার বাবা শক্তি বর্মণ ( কলকাতা থেকে) এবং ফরাসী মা মাইট ডেলটিল উভয় বিশিষ্ট শিল্পী, তাঁর খালাতো ভাই, জয়শ্রী বর্মণ এবং জয়শ্রীর স্বামী পরেশ মাইটি ।

## পুরস্কার

* তরুণ চিত্রশিল্পীদের জন্য পুরস্কার - সেলুন ডি কলম্বেস (১৯৯৭) 
* ফাইন আর্ট অ্যাসোসিয়েশন অফ সান্নয়েস এর পুরস্কার (১৯৯৮) 
* সেলুন ডি'আউটমনে প্যারিস পুরস্কার (২০০০) 
* জলরং পেন্টিং বিভাগের পুরস্কার সেলুন ডি কলম্বেস (২০০১)

## ব্যক্তিগত জীবন
২৩ বছর বয়সে ভারতে বর্মণের বিবাহ হয়েছিল এবং পরবর্তীকালে একটি পুত্রসন্তান হয়েছিল। বিয়ের দুই বছর পর তা শেষ হয়েছিল এবং বর্মণ তার ছেলের সাথে ফ্রান্সে ফিরে আসেন। 

## তথ্যসূত্র

## বহিঃসংযোগ
*Chennai Online review of a Maya Burman show - includes a picture of the artist
*Profile on Saffronart website

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফরাসি হিন্দু
বিষয়শ্রেণী:ভারতীয় বংশোদ্ভূত ফরাসি ব্যক্তি
বিষয়শ্রেণী:ত্রিপুরী ব্যক্তি
বিষয়শ্রেণী:ভারতীয় নারী চিত্রশিল্পী
বিষয়শ্রেণী:২০শ শতাব্দীর ফরাসি চিত্রশিল্পী
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২১শ শতাব্দীর ভারতীয় চিত্রশিল্পী
জয়া ত্যাগরাজন

**জয়া ত্যাগরাজন** (১৯৫৬ সালে ভারতের তামিলনাড়ুর, কোয়েম্বাটুরে জন্মগ্রহণ করেছিলেন) হলেন একটি ঐতিহ্যবাহী ভারতীয় শিল্পী, যিনি তার তানজোর চিত্রকর্মের জন্য খ্যাতিমান।  জয়া মাদ্রাজ রাজ্যে জন্মগ্রহণ করেছিলেন যেখানে এই চিত্রগুলির সূত্রপাত হয়েছিল।

## শিক্ষা
১৯৭৬ সালে ইতিহাসে চারুকলা স্নাতক এবং ১৯৭৮ সালে তিনি ভারতীয় দর্শনশাস্ত্রে স্নাতকোত্তর লাভ করার পরে, তিনি বিভাগের প্রধান শ্রী কে শ্রীনিবাসুলুর পরিচালনায় মাদ্রাজের কলাক্ষেত্রের চারুকলা স্কুল থেকে চারুকলায় ডিপ্লোমা অর্জন করেছিলেন।

জয়া স্কুল অফ পেইন্টিংসের প্রগাঢ় অনুগামী এবং তাঁর বিভিন্ন প্রদর্শনী হল পুরানো তানজোর মাস্টারপিসগুলির পুনরূৎপাদন।

## প্রদর্শনী
থাম্ব|নিউ ইয়র্কে, এপ্রিল ২০০৯, এশিয়া উদ্যোগের সূচনা অনুষ্ঠানে কনসাল জেনারেল জনাব প্রভু দয়াল এবং রাষ্ট্রদূত ফিলিপ তালবোটের সাথে জয়া তায়াগারাজন (একদম ডানদিকে)
তাঁর প্রথম প্রদর্শনী ১৯৮০ সালে কালক্ষেত্র বিদ্যালয়ে এবং তারপরে ১৯৮১ সালে একটি প্রদর্শনী হয়। তিনি ১৯৮২ সালে ম্যাক্স মুলার ভবনে এবং ১৯৯২ সালের মে এবং ১৯৯৩ সালের আগস্টে নয়াদিল্লির ত্রিবেণী আর্ট গ্যালারীতে সফল একক প্রদর্শনী করেছেন। ১৯৮৬ সালে নয়াদিল্লির ললিত কলা একাডেমি আয়োজিত কলা-মেলায় অংশ নিতে তাকে বলা হয়েছিল।

অল ইন্ডিয়া ফাইন আর্টস অ্যান্ড ক্রাফটস সোসাইটি ১৯৮৯ এবং ২০০০ সালে আয়োজিত ঐতিহ্যবাহী শিল্প প্রদর্শনীর জন্য জয়ার চিত্রকর্মগুলি নির্বাচিত হয়েছিল। তার রচনাগুলিও পুম্পুহার, তামিলনাড়ু এম্পোরিয়াম, নয়াদিল্লি জানুয়ারী এবং জুন ১৯৯২ এবং অক্টোবর ১৯৯৩ সালে অনুষ্ঠিত প্রদর্শনীর জন্য বাছাই করা হয়েছে।

জয়া তাঁর রচনাগুলির প্রদর্শনী করেছিলেন ১৯৯৯ সালের অক্টোবরে লন্ডনের ভারতের হাই কমিশনের নেহেরু সেন্টারে, সেন্ট ডেনিস পৌরসভা, রিইউনিয়ন দ্বীপ, শিল্প ও সংস্কৃতিতে ইন্দিরা গান্ধী কেন্দ্র, মরিশাস ১৯৯৭ এপ্রিল এবং অক্টোবর ১৯৯৭,১৯৯৮ সালে এএনজেড গ্রিন্ডলিজ ব্যাংক নয়াদিল্লিতে । ২০০২ সালে জয়া ভারতীয় দূতাবাস, ওয়াশিংটন ডিসিতে তাঁর কাজের একটি প্রদর্শনী পরিচালনা করেছিলেন। ২০০৬ সালে জয়পুরের জওহর কলা কেন্দ্রে তাঁর চিত্রকর্মগুলির একটি প্রদর্শনীও অনুষ্ঠিত হয়েছিল।

জয়া সম্প্রতি মার্কিন যুক্তরাষ্ট্রে এশিয়া ইনিশিয়েটিভের সূচনা অনুষ্ঠানে এশিয়া ইনিশিয়েটিভসের সহযোগিতায় নিউইয়র্কের ভারতের কনসুলেট জেনারেলের তানজোর চিত্রকর্মের কাজটিও প্রদর্শন করেছিলেন।

জয়ার কাজগুলি আজ ভারত এবং বিশ্বের অন্যান্য অংশে অনেকগুলি বাড়ি এবং কর্পোরেট অফিসগুলিতে গর্ব অনুভব করে।

## তথ্যসূত্র

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী চিত্রশিল্পী
বিষয়শ্রেণী:চেন্নাইয়ের শিল্পী
বিষয়শ্রেণী:তামিলনাড়ুর নারী শিল্পী
বিষয়শ্রেণী:কলাক্ষেত্র ফাউন্ডেশনের প্রাক্তন শিক্ষার্থী
বিষয়শ্রেণী:হিন্দু চিত্রশিল্পী
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:কোয়েম্বাটুরের ব্যক্তি
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:তামিলনাড়ুর চিত্রশিল্পী
বিষয়শ্রেণী:২১শ শতাব্দীর ভারতীয় নারী শিল্পী
চেঙ্গিলা

**চেঙ্গিলা**, বা **চেন্নালা**, এমন একটি ভারতীয় কাঁসর যেটি সনাতন গায়ক বা নৃত্যশিল্পীকে ঐকতান-সঙ্গীতে সময় রাখতে সহায়তা করে। 
এটি আকারে পুরু একটি কাঁসার চাকতি, যেটি কব্জির কাছাকাছি একটি সরু ফালি ফিতা দ্বারা ঝুলানো থাকে। অন্য হাতে রাখা একটি ছোট লাঠি দিয়ে এটিকে আঘাত করে বাজানো হয়।
এটি এমন একটি বাদ্যযন্ত্র যেটি ঘন বাদ্য বিভাগে পড়ে বা সহজভাবে বলা যায়, এটি এমন একটি নিরেট যন্ত্র যেখানে সুরকরণের প্রয়োজন হয় না। চেঙ্গিলার শব্দটি এত পবিত্র বলে বিবেচিত হয়েছে যে এর সংগীতটি মন্দিরের শান্তি এবং ঐশ্বরিক পরিবেশ বজায় রাখার জন্য ব্যবহৃত হয়। উত্তর কেরালায়, পুলায়া সম্প্রদায়ের একটি নৃত্যনাট্য চেম্মানাকালিতে চেঙ্গিলাকে সহযোগী উপকরণ হিসাবে ব্যবহার করা হয়।
## বর্ণনা
এটি কাঁসা দিয়ে তৈরি একটি চাকতি যার কেন্দ্রস্থিত অঞ্চলটি পুরু এবং এটিকে ছোট লাঠি দিয়ে আঘাত করা হয়। চাকতির উপরের অংশে একটি গর্ত থাকে। এই গর্তের মধ্য দিয়ে সরু ফিতা জাতীয় জিনিস ঢুকিয়ে এটিকে হাতে ঝোলানো হয়। চেঙ্গিলা আকারে ছয় ইঞ্চি থেকে নয় ইঞ্চি ব্যাসের হয়।

## প্রসঙ্গ এবং বাজানোর কৌশল
চেঙ্গিলা হল এমন একটি ঘাতবাদ্যযন্ত্র যেটি অবিরাম একটি স্বরকম্প বজায় রাখে এবং সুরেলা পরিবেশ সৃষ্টি করে। অবাধে ঝুলন্ত অবস্থায় থাকা চেঙ্গিলাকে আঘাত করলে একটি ধ্বনি সৃষ্টি হয়; অগ্রবাহুর বিপরীতে রাখা অবস্থায় আঘাত করা হলে একটি একঘেয়ে সুর তৈরি হয়।

## সাংস্কৃতিক গুরুত্ব

চেঙ্গিলা হল একটি কম্পনস্বরী যন্ত্র, যেটি মন্দিরের অনুষ্ঠান এবং কথাকলি নৃত্যে সংগীতের জন্য ব্যবহৃত হয়। এটি থেকে উদ্ভূত শব্দ এত পবিত্র বলে বিবেচিত হয় যে এর সংগীত মন্দিরের অনুষ্ঠান এবং পূজার জন্য নির্মলতার পরিবেশ তৈরি করতে ব্যবহৃত হয়।

সীভেলি, শ্রীভূতাবলী, ধারা, কলসপুজো, অভিষেকম, কোট্টিপট্টু সেবা ইত্যাদির জন্য চেঙ্গিলা ব্যবহার করা হয়। গুরুবায়ুর মন্দিরে কেবল চেঙ্গিলা বাজানোর রীতি রয়েছে। কথাকালি নৃত্যে একটি বড় চেঙ্গিলা ব্যবহৃত হয়। চেঙ্গিলা গুর্তি পূজা, কলমেঝুঠু পাট্টু, থাইয়াট্টু, মুদিয়াট্টু ইত্যাদিতেও ব্যবহৃত হয়

দক্ষিণ-পশ্চিম ভারতের কেরল রাজ্যে, চেঙ্গিলা বিভিন্ন ধরনের ঐতিহ্যবাহী শিল্পে ব্যবহৃত হয়, তার মধ্যে রয়েছে চেম্মানাকালি, কথাকলি, এবং কৃষ্ণনাট্যম।

## তথ্যসূত্র

বিষয়শ্রেণী:ঘনযন্ত্র
বিষয়শ্রেণী:ভারতীয় বাদ্যযন্ত্র
বর্ষা লেখি

**বর্ষা লেখি** (নেপালি : बर्षा लेखी; জন্ম ৫ মে, ১৯৯৩) হলেন নেপালি সৌন্দর্য প্রতিযোগিতার একজন শিরোপাধারী এবং পরিবেশকর্মী। তিনি মিস নেপাল আর্থ ২০১৬ প্রতিযোগিতায় এই মুকুট অর্জন করেছিলেন। তিনি ২০১৬ সালের মিসোসোলজি পিপলস চয়েস পুরস্কারও জিতেছিলেন। একই বছরের ২৭ শে অক্টোবর জাপানে অনুষ্ঠিত মিস ইন্টারন্যাশনাল ২০১৬ প্রতিযোগিতায়  তিনি নেপালের প্রতিনিধিত্ব করেছিলেন।

তিনি পাটান মাল্টিপল ক্যাম্পাস থেকে পরিবেশবিজ্ঞান নিয়ে স্নাতক পড়াশোনা শেষ করেছেন এবং নেফিন-রেড/সিসি অংশীদারি কর্মসূচিতে কাজ করেছেন। তারপর তিনি জওহরলাল নেহেরু বিশ্ববিদ্যালয়  থেকে পরিবেশবিজ্ঞানে স্নাতকোত্তর ডিগ্রি অর্জন করেছেন।

## কর্মজীবন
### মিস নেপাল ২০১৬
বর্ষা লেখি থারু সম্প্রদায়ের প্রথম  মিস নেপাল বিজয়ী যিনি অনেক ইতিবাচক প্রতিক্রিয়া পেয়েছিলেন।

## তথ্যসূত্র

## বহিঃসংযোগ
* নিজস্ব ওয়েবসাইট

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মিস নেপাল বিজয়ী
বিষয়শ্রেণী:নেপালি অভিনেত্রী
বিষয়শ্রেণী:নেপালি নারী মডেল
বিষয়শ্রেণী:নেপালি সুন্দরী প্রতিযোগিতা বিজয়ী
বিষয়শ্রেণী:নেপালি সক্রিয়কর্মী
বিষয়শ্রেণী:মিস ইন্টারন্যাশনাল ২০১৬-এর প্রতিনিধি
সদিচ্ছা শ্রেষ্ঠ

**সদিচ্ছা শ্রেষ্ঠ**( ; জন্ম ২৩ নভেম্বর ১৯৯১) হলেন নেপালি সৌন্দর্য প্রতিযোগিতার একজন শিরোপাধারী যিনি মিস নেপাল ওয়ার্ল্ড ২০১০ প্রতিযোগিতায় এই মুকুট অর্জন করেছেন। তিনি ২০১০ সালের অক্টোবরে মিস ওয়ার্ল্ডে নেপালের প্রতিনিধিত্ব করেছিলেন। তিনি মিস পার্সোনালিটি, মিস বেস্ট ওয়াক এবং মিস ফটোজেনিক খেতাবও জিতেছিলেন। মিস নেপালের ইতিহাসে তিনিই একমাত্র প্রতিযোগী যিনি একাই সর্বাধিক সংখ্যক উপশিরোপা অর্জন করেছেন। তিনি *ভাও শীর্ষ ১০ কলেজ নারী* প্রতিযোগিতাতেও পুরস্কৃত হয়েছেন। তিনি ড্যান্সিং উইথ দ্য স্টার্স নেপালের ১ম মরসুমের (২০২০) অন্যতম সঞ্চালিকা।

তিনি নেপাল পর্যটন বর্ষ ২০১১-এর শুভেচ্ছাদূত। তিনি নেপাল পর্যটন বর্ষের প্রচারের জন্য মধ্যপ্রাচ্যেও ভ্রমণ করেছিলেন।

## শিক্ষাজীবন
সদিচ্ছা শ্রেষ্ঠ ২০০০ সালে নেপালের বানেশ্বরের এন.কে. সিং মেমোরিয়াল ইপিএস মাধ্যমিক বিদ্যালয় থেকে এসএলসি সম্পন্ন করেছেন।

পরে তিনি ব্যাংককের এশিয়ান ইনস্টিটিউট অফ টেকনোলজি থেকে এমবিএ শেষ করেছেন।

## কর্মজীবন
তিনি এসট্রাভেলস ডটকমে বাণিজ্যিক যোগাযোগ কর্মকর্তা হিসাবেও কাজ করছেন। একই সাথে, তিনি নেপালের এভারেস্ট ব্যাংকের ব্র্যান্ড অ্যাম্বাসেডরও হয়েছেন।

## তথ্যসূত্র

## বহিঃসংযোগ
* ফেসবুক প্রোফাইল
* মিস নেপাল ২০১০-এর প্রোফাইল 
* মিস ওয়ার্ল্ড ২০১০-এর প্রোফাইল 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মিস নেপাল বিজয়ী
বিষয়শ্রেণী:নেপালি নারী মডেল
বিষয়শ্রেণী:মিস নেপাল ২০১০ প্রতিযোগী
বিষয়শ্রেণী:নেপালি সুন্দরী প্রতিযোগিতা বিজয়ী
ঝোলা

**ঝোলা** () লেখক   কৃষ্ণ ধারাবাসী রচিত একটি উপন্যাস অবলম্বনে নির্মিত ২০১৩ সালের নেপালি চলচ্চিত্র। এর গল্প *[[সতীদাহ]]* সংস্কৃতি সম্পর্কে যা নেপালি সমাজে ১৯২০ এর দশক পর্যন্ত প্রচলিত ছিল যেখানে স্ত্রীকে স্বামীর মৃত্যুর পর তার শেষকৃত্যে নিজেকে উৎসর্গ করতে হতো। চলচ্চিত্রে ভূমিকার জন্য অভিনেত্রী গরিমা পন্ত ২০১৪ সালে শ্রীলঙ্কায় অনুষ্ঠিত সার্ক ফিল্ম ফেস্টিভ্যালে সেরা অভিনেত্রীর পুরস্কার পেয়েছিলেন। চলচ্চিত্রটি ৮৭তম একাডেমি পুরস্কারে সেরা বিদেশী ভাষার চলচ্চিত্রে নেপালি প্রবেশ হিসাবে নির্বাচিত হয়েছিল, কিন্তু মনোনীত হয়নি।

## সতীদাহ প্রথা

সতীদাহ প্রথা হচ্ছে হিন্দু ধর্মাবলম্বী বিধবা নারীদের স্বামীর চিতায় সহমরণে বা আত্মহুতি দেবার ঐতিহাসিক প্রথা। হিন্দু ধর্মগ্রন্থ অনুসারে সতীর রীতিটি একটি স্বেচ্ছাসেবী অভ্যাস ছিল, যেখানে একজন মহিলা স্বেচ্ছায় তাঁর স্বামীর মৃত্যুর পরে স্বামীর সাথে তার জীবন শেষ করার সিদ্ধান্ত নেন। কিন্তু পরে এই অভ্যাসটি আপত্তিজনকভাবে ব্যবহার করা হয় এবং স্ত্রীদের প্রথা অবলম্বন করতে বাধ্য করতে বাধ্য করা হয় এমনকি তাদের ইচ্ছার বিরুদ্ধে টেনে এনে জ্বলন্ত 
আগুনে ফেলে দেওয়া হয়। ঐতিহাসিক বিবরণগুলিতে দেখা যে এই বর্বর অনুশীলনের মাধ্যমে অনেক রাজকীয় এবং সাধারণ মহিলারা জীবিত পুড়েছিলেন। বিএস ১৯৭৭ সালে আশাদ ২৫ (১৯২০ খ্রিস্টাব্দ) চন্দ্র শুমশের জে.বি আর আনুষ্ঠানিকভাবে নেপাল থেকে সতীদাহ প্রথা বিলুপ্ত করেন।

## পটভূমি
কাঞ্চি (গরিমা পান্তা) একজন তরুণী যিনি তার চেয়ে ৪০ বছরের বড় এক বৃদ্ধকে বিয়ে করেন, পরবর্তীতে কাঞ্চির স্বামী বার্ধক্যজনিত কারণে অসুস্থ হন এবং অবশেষে মারা যান। এখন, সামাজিক নিয়ম ও রীতি অনুযায়ী, কাঞ্চিকে সতীদাহ প্রথা অবলম্বন করতে হয় যেখানে তার স্বামীর মৃতদেহের সাথে নিজেকে পুড়িয়ে ফেলতে হবে। কিন্তু, ভাগ্য তার পক্ষে এবং সে বেঁচে থাকতে সক্ষম হয় ও কাছাকাছি জঙ্গলের গুহায় থাকতে শুরু করে। স্নেহপ্রিয় মায়ের অনুপস্থিতিতে একা থাকা ঘনশ্যাম জঙ্গলে গিয়ে দেখেন তার মা গুহায় লুকিয়ে আছেন। কাঞ্চি তার ছেলের সাথে ঐক্যবদ্ধ হলেও তারা একই সমাজে থাকতে পারে না কারণ সমাজের মানুষ যে কোন ভাবে সতীবেঁচে থাকা সত্ত্বেও নারীদের হত্যা করবে। ঘানাশ্যাম গ্রাম ছেড়ে অন্য জায়গায় বসতি স্থাপনের পরিকল্পনা করে যাতে তারা নতুন ভাবে জীবন শুরু করতে পারে। সে তার মাকে জঙ্গলে থাকতে বলে এবং তাদের জিনিসপত্র আনতে বাড়ি যায়। পরে কাঞ্চির শ্যালক ও তার স্ত্রী যোগ দেয় এবং তাদের গ্রাম ছেড়ে চলে যেতে সাহায্য করে। যখন কাঞ্চি ছেলে ঘনাশ্যামের সাথে গ্রাম ছেড়ে চলে যাচ্ছে তখন তারা একজন মহিলাকে সাক্ষী করে, যে সতী হতে পারে কিন্তু সে তা করতে না পেরে পালিয়ে যায় এবং অন্ত্যেষ্টিক্রিয়ার লোকজন তাকে হত্যা করে পালিয়ে যায়।

## শ্রেষ্ঠাংশে

* গরিমা পন্ত কান্ছী চরিত্রে
* ঘনশ্যাম (কান্ছী পুত্র) হিসাবে সুজল নেপাল
* কঞ্চির বৃদ্ধ স্বামী হিসাবে দীপক ছেত্রি
* কাঁচির শ্যালক (দেওয়র) চরিত্রে দেশ ভক্ত খানাল
* শ্যালিকা কান্ছী (দেউরানি) চরিত্রে লক্ষ্মী গিরী
* কৃষ্ণ ধরাবাসী (বিশেষ উপস্থিতি)

## আরও দেখুন
* টিন গুমটি

## তথ্যসূত্র

## বহিঃসংযোগ
* 

বিষয়শ্রেণী:২০১৩-এর চলচ্চিত্র
বিষয়শ্রেণী:নেপালি চলচ্চিত্র
বিষয়শ্রেণী:নেপালি ভাষার চলচ্চিত্র
বিষয়শ্রেণী:নেপালি নাট্যধর্মী চলচ্চিত্র
বিষয়শ্রেণী:নেপালি উপন্যাস অবলম্বনে নির্মিত চলচ্চিত্র
বিষয়শ্রেণী:২০১৩-এর নাট্য চলচ্চিত্র
হাফেজ আহমদ

**হাফেজ আহমদ** (১৯০৭ - ১৯৮৩) একজন আধ্যাত্মিক ব্যক্তিত্ব ছিলেন। তিনি **শাহ সাহেব** নামেও পরিচিত। চুনতীর ১৯ দিন ব্যাপী মাহফিলে সীরাতুন্নবী (সাঃ) তার অনন্য অবদান।

## জন্ম ও বংশ পরিচয়
আহমদ ১৯০৪ সালে চুনতী গ্রামে জন্মগ্রহণ করেন। পিতা মাওলানা সৈয়দ আহমদ এবং মাতা হাজেরা খাতুন। তার পূর্ব পূরুষ শাহ আলম খন্দকার আরব দেশ হতে বাঁশখালি উপজেলার কালীপুর গ্রামে এসে বসতি স্থাপন করেন।  পরবর্তীতে তার পুত্র ইব্রাহিম খন্দকার চুনতীতে এসে বসতি স্থাপন করেন। তার  দাদা কাজী ইউসুফ আলী আরকানের অন্যতম জমিদার ছিলেন।

## শিক্ষা ও কর্মজীবন
আহমদ বাঁশখালীর ছনুয়া মাদ্রাসা, চন্দনপুরা দারুল উলুম আলীয়া মাদ্রাসা ও কলিকাতা আলীয়া মাদ্রাসায় পড়ালেখা করেন। কলিকাতা আলীয়া মাদ্রাসা থেকে ফাজিল ডিগ্রী অর্জন করেন। কলিকাতা আলীয়া মাদ্রাসা থেকে অসুস্থ অবস্থায় দেশে ফিরেন। তারপর দাদার জমিদারী দেখার জন্য আকিয়াবে (বর্তমান মায়ানমার) চলে যান। সেখানে তিনি মসজিদের ইমাম ও খতিবের দায়িত্ব পালন করেন। কিছুদিন পর তিনি ইমামতি ছেড়ে দেন।

## অবদান
তিনি ১৯৭২ সালের ১১ রবিউল আউয়াল মাহফিলে সীরাতুন্নবী (সাঃ) প্রবর্তন করেন। প্রতিবছর ধারাবাহিকভাবে ১৯ দিন ব্যাপী সীরাতুন্নবী (সাঃ) মাহফিল অনুষ্ঠিত হয়ে আসছে।

১৯৮৩ সালে মাহফিলের ১৯ দিন আগে তিনি মৃত্যুবরণ করেন। চুনতী সীরাত ময়দানের পাশে তার মাজার রয়েছে।

## বিবিধ
## তথ্যসূত্র

বিষয়শ্রেণী:১৯০৭-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:চট্টগ্রাম জেলার ইসলামি ব্যক্তিত্ব
কেকি অধিকারী

**কেকী অধিকারী** () হলেন একজন নেপালি চলচ্চিত্র অভিনেত্রী  এবং পেশাদার মডেল। তিনি অসংখ্য সঙ্গীত-ভিডিও, টেলিভিশন বিজ্ঞাপন, কাগুজে বিজ্ঞাপন এবং এক ডজনেরও বেশি নেপালি চলচ্চিত্রে কাজ করেছেন। রূপোলি পর্দায় আসার আগে তিনি বেশ কয়েকটি সঙ্গীত-ভিডিও দিয়ে কর্মজীবন শুরু করেছিলেন। রাজ বল্লভ কৈরালার বিপরীতে *স্বর* চলচ্চিত্রে অভিনয়ের মাধ্যমে তিনি চিত্রজগতে তার অভিনয়ের সূচনা করেছিলেন। পরবর্তীতে তিনি*আই অ্যাম স্যরি* এবং *মসান,*  *মায়াকো বারেমা,* *মহাসুশ,* বিতেকা পল  এবং *মেরো বেস্ট ফ্রেন্ড*  চলচ্চিত্রে অসাধারণ আভিনয়ের জন্য প্রশংসা কুড়িয়েছিলেন। সম্প্রতি তিনি লেখক ও গবেষক সত্যমোহন জোশির লেখা ঐতিহাসিক নাটক চারুমতীর মাধ্যমে থিয়েটারে আত্মপ্রকাশ করেছেন।

## তথ্যসূত্র

বিষয়শ্রেণী:১৯৮৯-এ জন্ম
বিষয়শ্রেণী:নেপালি নারী মডেল
বিষয়শ্রেণী:জীবিত ব্যক্তি
বিষয়শ্রেণী:উৎসবিহীন তথ্যসহ সকল নিবন্ধ
বিষয়শ্রেণী:২১শ শতাব্দীর নেপালি অভিনেত্রী
বিষয়শ্রেণী:নেপালি চলচ্চিত্র অভিনেত্রী
বিষয়শ্রেণী:কাঠমান্ডুর অভিনেত্রী
নন্দিনী গৌড়

**নন্দিনী গৌড়** (জন্ম ১৯৬৭) হলেন ভারতীয় চিত্রশিল্পী এবং ছাপচিত্রী। তিনি ভারতের হায়দ্রাবাদের বাসিন্দা। তিনি বিভিন্ন পুরস্কার এবং ফেলোশিপ পেয়েছেন, যেমন ১৯৯৮ থেকে ২০০০ সালে ভারত সরকারের সংস্কৃতি বিভাগ থেকে চিত্রাঙ্কনের জন্য জুনিয়র ফেলোশিপ এবং ১৯৯৫ সালে জাতীয় বৃত্তি।

## জীবনী
নন্দিনী গৌড় প্রবীণ শিল্পী লক্ষ্মা গৌড়ের কন্যা এবং ১৯৬৭ সালে তিনি ভারতের অন্ধ্র প্রদেশ রাজ্যের মেদকে জন্মগ্রহণ করেছিলেন। তিনি বড়োদরার এমএস বিশ্ববিদ্যালয়ের ফাইন আর্টস অনুষদ থেকে চিত্রশিল্পে স্নাতক এবং ছাপচিত্রে স্নাতকোত্তর করেছেন।

## তাঁর কাজ
হায়দ্রাবাদের রাস্তায় বসবাস এবং গ্রামীণ মানুষের সামাজিক জীবন ও তাদের গৃহপালিত প্রাণী যেমন বিড়াল, ছাগল ইত্যাদি গৌড়ের কাজে চিত্রিত হয়েছে। তাঁর কাজের মধ্যে শহুরে বিবরণও চিত্রিত হয়েছে, সেগুলি পরিবারের অভ্যন্তরীণ সামগ্রীর উপর দৃষ্টি নিবদ্ধ করেছে। সেগুলির মধ্যে আছে  ফুলদানি, টেবিলের উপরে ফল এবং সাজের সরঞ্জাম ইত্যাদি। 

নন্দিনী গৌড়ের নিজের ভাষায়, তিনি বলেছেন "ভারতীয় নগরীর চিত্রাঙ্কনের সাথে জড়িত নান্দনিক বিষয়গুলি সম্পর্কে দৃঢ়রূপে উপস্থিত হওয়ার ক্ষেত্রে আমার প্রচেষ্টা মূলত চিত্রের সংগঠনে স্থানের ভূমিকার উপর দৃষ্টি নিবদ্ধ করেছিল"।

## প্রদর্শনী
বিভিন্ন ভারতীয় কিংবদন্তি শিল্পী, যেমন মকবুল ফিদা হুসেন, শামশাদ হুসেন এবং লক্ষ্মা গৌড়ের পাশাপাশি তাঁর চিত্রগুলি পরম্পরা, ফেমিনাইন মিউজিক, কিউরিওসিটি গ্যালারীতে প্রদর্শিত হয়েছে।

* আর্ট অ্যালাইভ গ্যালারী, দিল্লি, ভারত ২০০০ সাল
* আর্ট অ্যালাইভ গ্যালারীতে প্রদর্শনী উদীয়মান ভারত দেখুন 
* গিল্ড আর্ট গ্যালারী, ১৯৯৮ সাল
* ভাদেরা আর্ট গ্যালারী, নতুনদিল্লি, ১৯৯৫ সাল 
* রেনেসাঁ আর্ট গ্যালারী, বেঙ্গালুরু ১৯৯৪ সাল
* গ্যালারী এস্পেস, নতুনদিল্লি ১৯৯২ সাল

## তথ্যসূত্র

* http://www.new.shrishtiart.com/Artist_Profile.aspx?ArtistId=181
* https://web.archive.org/web/20110721154200/http://www.greaterhyderabad.co.in/article/Arts/9852/
* https://web.archive.org/web/20110713025207/http://www.indianartcollectors.com/view-details.php?arid=4160
* http://www.affordindianart.com/pages/nandinigoud.html
* https://web.archive.org/web/20080608075142/http://www.fiidaaart.com/artists/nandini_goud.htm
* http://www.guildindia.com
* https://web.archive.org/web/20111004025012/http://www.gallerythreshold.com/artist.aspx?artist_id=27
* http://www.goudsinfo.com
* https://web.archive.org/web/20120301113121/http://www.galleriaart.net/artists_bio.asp?aid=275

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চিত্রশিল্পী
বিষয়শ্রেণী:অন্ধ্রপ্রদেশের চিত্রশিল্পী
বিষয়শ্রেণী:তেলুগু ব্যক্তি
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:ভারতীয় নারী চিত্রশিল্পী
বিষয়শ্রেণী:২১শ শতাব্দীর ভারতীয় চিত্রশিল্পী